Citrony sú neodmysliteľne spojené so Sorrentom a jeho okolím. Niet teda divu, že aj delizia al limone, čiže citrónová pochúťka, ťaží z popularity citrónov. Delizia al limone je typickým dezertom neapolskej kuchyne, pôvodne však pochádza práve zo Sorrenta. Dezert vymyslel v roku 1978 sorrentský cukrár Carmine Marzuillo. Ide o piškótový koláč namočený do limoncellového sirupu, ktorý je pokrytý citrónovým krémom a na hornej časti ozdobený, napríklad kúskom čokolády alebo lesnou jahodou.
My sme mali možnosť ho ochutnať v cukrárni Pansa v mestečku Amalfi. V cukrárni sa remeslu venuje už piata generácia rodiny Pansa, ktorá cukráreň založila v roku 1830. Nachádza sa priamo v historickom centre Amalfi, preto nečudujú vyššie ceny – dezert tu vyjde na 6 Eur, káva potom na 3 Eur. Odmenou je však aj krásny výhľad na okolité historické budovy.
Samotné mestečko Amalfi bolo pre mňa trochu sklamaním, na pomerne malom mieste je koncentrovaných veľa turistov. Amalfské pobrežie je napriek tomu neskutočne nádherné, ak ho budete chcieť vidieť v celej jeho kráse, odporúčam vziať si rýchločln z Amalfi smerom do Positana, ďalšieho nádherného mestečka. Rýchločln vyjde na 9 Eur a ide skutočne rýchlo. Pre niekoho to môže byť vďaka vysokým vlnám zážitok, pre niekoho so slabším žalúdkom menej. Do Positana jazdí z Amalfi ale aj lode klasickou rýchlosťou.
Peknú plavbu!
Viac informácií získate kliknutím na odkaz na mape: